পিতৃপক্ষ
মহালয়া পক্ষের পনেরোটি তিথির নাম হল প্রতিপদ, দ্বিতীয়া, তৃতীয়া, চতুর্থী, পঞ্চমী, ষষ্ঠী, সপ্তমী, অষ্টমী, নবমী, দশমী, একাদশী, দ্বাদশী, ত্রয়োদশী, চতুর্দশী ও অমাবস্যা। হিন্দু বিশ্বাস অনুযায়ী, যে ব্যক্তি তর্পণে ইচ্ছুক হন, তাঁকে তাঁর পিতার মৃত্যুর তিথিতে তর্পণ করতে হয়।
অশৌচ
মাতাপিতার মৃত্যুর পর হবিষ্যান্ন বা ফল ফলাদি খেয়ে জীবনধারণ করতে হয় ৷ এসময় কঠোর ব্রহ্মচর্য পালন করতে হয় ৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যাক্তির উদ্দেশ্যে জল ও দুগ্ধ প্রদান করতে হয় ৷ পিতামাতার মৃত্যুর পর ৪র্থ ও ১০ম দিনে পিন্ড দান করতে হয় ৷ এই পিন্ডকে বলে পূরকপিন্ড ৷ পূরকপিন্ড দিতে হয় মোট দশটি ৷ অশৌচান্তে মস্তক মুন্ডন করে পরিধান করতে হয় নববস্ত্র ৷